IZDOTS ar

Jelgavas valstspilsētas pašvaldības domes

2025. gada 28. augusta lēmumu Nr.11/23

**JELGAVAS VALSTSPILSĒTAS PAŠVALDĪBAS**

**ZEMES LIETU KOMISIJAS NOLIKUMS**

**I. Vispārīgie jautājumi**

1. Jelgavas valstspilsētas pašvaldības Zemes lietu komisijas nolikums nosaka Jelgavas valstspilsētas pašvaldības Zemes lietu komisijas (turpmāk - Komisija) uzdevumus, tiesības, struktūru un darba organizēšanas kārtību.
2. Komisija ir Jelgavas valstspilsētas pašvaldības domes (turpmāk - Dome) izveidota institūcija, kas rīkojas saskaņā ar normatīvajiem aktiem un šo nolikumu.
3. Komisijas darbības mērķis ir īstenot zemes pārvaldību Jelgavas valstspilsētas pašvaldības administratīvajā teritorijā.
4. Komisija pilda savus pienākumus līdz jaunas komisijas sastāva apstiprināšanai.

**II.** **Komisijas uzdevumi un tiesības**

1. Komisijas uzdevumi ir:
	1. lemt par pašvaldībai piekrītošo zemes gabalu sadalījumu, par rezerves zemes fondā ieskaitīto un īpašuma tiesību atjaunošanai neizmantoto zemes gabalu valdījumu;
	2. lemt par zemes gabalu platību un robežu plāna apstiprināšanu;
	3. lemt par zemes ierīcības projektu apstiprināšanu;
	4. lemt par zemes iznomāšanu juridiskām un fiziskām personām;
	5. lemt par zemes nomas līgumu pagarināšanu vai izbeigšanu;
	6. lemt par grozījumu veikšanu noslēgtajos zemes nomas līgumos;
	7. lemt par zemes gabalu nodošanu apakšnomā;
	8. noteikt ielu tirdzniecības vietas;
	9. noteikt taksometru stāvvietas;
	10. noteikt pagaidu (sezonas) tirdzniecības vietas;
	11. lemt par pašvaldības īpašumā vai lietojumā esošas zemes, kura atrodas ielu sarkanajās līnijās, nodošanu apsaimniekošanā;
	12. lemt par citiem jautājumiem saistībā ar zemes pārvaldību.
2. Komisijas tiesības:
	1. pieprasīt no valsts un pašvaldību institūcijām informāciju, kas nepieciešama Komisijas uzdevumu izpildei;
	2. izskatāmo jautājumu vispusīgai izvērtēšanai uzaicināt piedalīties Komisijas sēdēs speciālistus un citas personas.

**III. Komisijas struktūra**

1. Komisiju 8 (astoņu) locekļu sastāvā, tai skaitā Komisijas priekšsēdētāju un Komisijas priekšsēdētāja vietnieku, apstiprina Dome.
2. Komisijas sastāvs:

8.1. Komisijas priekšsēdētājs - Jelgavas valstspilsētas pašvaldības domes priekšsēdētāja vietnieku tautsaimniecības jautājumu programmā ;

8.2. Komisijas priekšsēdētāja vietnieks – Jelgavas valstspilsētas pašvaldības iestādes “Centrālā pārvalde” Pašvaldības īpašumu departamenta vadītājs;

8.3. Komisijas locekļi:

8.3.1. Jelgavas valstspilsētas pašvaldības iestādes “Centrālā pārvalde” Attīstības un pilsētplānošanas departamenta vadītājs;

8.3.2. Jelgavas valstspilsētas pašvaldības iestādes “Centrālā pārvalde” Būvvaldes vadītājs;

8.3.3. Jelgavas valstspilsētas pašvaldības iestādes “Centrālā pārvalde” Administratīvā departamenta Juridiskās nodaļas jurists;

8.3.4. Jelgavas valstspilsētas pašvaldības iestādes “Jelgavas pašvaldības policija” Pilsētas iecirkņu grupas vecākais inspektors (grupas vadītājs);

8.3.5. 2 (divus) sabiedrības pārstāvji.

1. Komisijas locekļi ir valsts amatpersonas.

**IV. Komisijas darba organizēšana**

1. Komisijas organizatorisko un tehnisko apkalpošanu nodrošina Jelgavas valstspilsētas pašvaldības iestāde “Centrālā pārvalde”.
2. Komisijas sekretāru norīko Jelgavas valstspilsētas pašvaldības izpilddirektors ar rīkojumu.
3. Komisijas priekšsēdētājs:
	1. organizē un vada Komisijas darbu;
	2. sasauc un vada Komisijas sēdes;
	3. kontrolē pieņemto lēmumu izpildi;
	4. pārstāv Komisiju attiecībās ar valsts un pašvaldību institūcijām un privātpersonām.
4. Komisijas sēdes var notikt, ja tajās piedalās vairāk nekā puse no Komisijas locekļiem. Lēmumus pieņem ar klātesošo Komisijas locekļu balsu vairākumu. Ja balsis sadalās līdzīgi, izšķirošā ir Komisijas priekšsēdētāja balss.
5. Komisijas sēdes tiek protokolētas. Protokolu paraksta Komisijas priekšsēdētājs un sekretārs.

Domes priekšsēdētājs M.Daģis